Agaricus cappellianus

Agaricus cappellianus Agaricaceae familiako perretxiko espezie bat da. Arazorik gabe kontsumitu daiteke. Apur bat haragia gorritzen zaien Agaricus generoko espeziea da, Agaricus campestris bezala.

Sinonimoak: Psalliota vaporaria, Agaricus vaporarius, Psalliota bivelata, Agaricus campestris var. ß vaporarius.

 Deskribapena 
Kapela: 10 eta 15 cm arteko diametrokoa, ganbila, erdia lautua, arre kolorekoa, marroi iluna edo fuliginosoa gaztetan, garatzean, azala,  hondo zuriaren gainean ezkata fibrilosoetan hausten da, itxura nabarra hartuaz. Kapelaren ertzak batzuetan errezel hondarrak ditu.

Orriak: Estu, haragi kolorekoak, gero marroi-beltzaxkak; ertz esterila, zurixka.

Hanka: Lodia, sendoa, zuria, marroia oinarrian, leuna eraztunaren gainetik, fibrilosoa eta ildaskatua, oinarrirantz.

Haragia: Lodia, irmoa, zuria, airea ukitzean apur bat gorritu egiten da.

Etimologia: Agaricus terminoa grekotik dator, perretxikoa esan nahi duen "agarikón" hitzetik. Vaporarius epitetoa berriz latinetik dator, berogailu esan nahi duen "Vaporarium" hitzetik. Bere erre koloreagatik.

 Jangarritasuna 
Jangarri ona.

 Nahasketa arriskua 
Kapelaren kolore ilunagatik eta handia delako zaila da nahastea. Espezie nahiko antzeko bat badago: Agaricus subperonatus, baina hau txikiagoa da eta gorrixkagoa.

 Sasoia eta lekua 
Irailetik azarora, bide ertzetan, zabor piletan eta simaurraren ondoan.

 Banaketa eremua 
Mendebaldeko Europa, San Laurendi ibaiaren eremua, Errusia.

 Erreferentziak 

 Kanpo estekak 

Kategoria:Agaricus
Kategoria:Kanadako onddoak
Kategoria:Europako onddoak
Kategoria:Errusiako onddoak